LĪGUMS Nr. 1/4-2/_______-2024
par Tīraines sporta parka nojumes būvprojekta izstrādi, izbūvi un autoruzraudzību

Mārupē	Datums skatāms laika zīmogā

Mārupes novada pašvaldība, reģ. Nr. 90000012827, tās izpilddirektore Agnese Jankuna, kura rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses,
un
_________, reģ. Nr._______, tās ___________, kurš rīkojas uz ________ pamata, (turpmāk – Izpildītājs) no otras puses, Pasūtītājs un Izpildītājs abi kopā saukti Puses un katrs atsevišķi - Puse, pamatojoties uz iepirkuma “Tīraines sporta parka nojumes būvprojekta izstrāde un izbūve”, identifikācijas Nr. MNP 2024/67 (turpmāk – Iepirkums), rezultātiem, noslēdz šādu līgumu, (turpmāk – Līgums): 
LĪGUMA PRIEKŠMETS
[bookmark: _Ref512502106]Pasūtītājs uzdod, bet Izpildītājs uzņemas par atlīdzību, ar saviem materiāliem, darbaspēku un iekārtām, saskaņā ar Iepirkuma tehnisko specifikāciju (Līguma 1. pielikums) un Finanšu piedāvājumu (Līguma 2. pielikums), veikt būvniecības ieceres dokumentācijas izstrādi Tīraines sporta parka nojumei (turpmāk – Objekts), nojumes izbūves darbus (turpmāk – Darbi) un autoruzraudzību.
Darbi sevī ietver visus Līgumā un Līguma 1. pielikumā noteiktos nepieciešamos darbus, būvdarbu vadību un organizēšanu, būvdarbiem nepieciešamās tehnikas, instrumentu piegādi, būvgružu novākšanu un utilizāciju, izpilddokumentācijas sagatavošanu un citas darbības, kuras izriet no Līguma un normatīvo aktu prasībām. 
Līguma izpildes vieta: Lapiņu dambis 19, Tīraine, Mārupes pagasts, Mārupes novads.
LĪGUMA SUMMA UN NORĒĶINU KĀRTĪBA
[bookmark: _Ref131434242][bookmark: _Ref433298416]Līguma summa par Darbu izpildi ir ___________ EUR (__________euro) bez pievienotās vērtības nodokļa (turpmāk – PVN).
PVN tiek maksāts saskaņā ar Latvijas Republikā spēkā esošajos normatīvajos aktos noteikto kārtību.
Samaksa par izpildītajiem Darbiem tiek veikta šādā kārtībā:
[bookmark: _Ref168575891]Par Līguma ___.punktā noteikto saistību izpildi Pasūtītājs veic samaksu Izpildītājam 30 (trīsdesmit) dienu laikā no rēķina saņemšanas dienas;
Būvdarbu izpildes laikā Pasūtītājs, ne biežāk kā vienu reizi mēnesī, veic samaksu par attiecīgā Darbu izpildes periodā iepriekšējā mēnesī faktiski izpildītajiem un būvuzrauga pārbaudītajiem Darbiem saskaņā ar Izpildītāja iesniegtiem un Pasūtītāja apstiprinātiem ikmēneša Darbu izpildes aktiem un, pamatojoties uz Izpildītāja rēķinu, 30 (trīsdesmit) dienu laikā. Samaksas termiņš tiek uzskaitīts no dienas, kad ikmēneša Darbu izpildes akts ir abpusēji parakstīts un Izpildītājs ir iesniedzis rēķinu. Rēķins tiek izrakstīts ne ātrāk par dienu, kad abpusēji ir parakstīts ikmēneša Darbu izpildes akts;
Pasūtītājs veic galīgo norēķinu par būvdarbiem, t.i., izmaksā Izpildītājam pienākušos atlīdzību par Līguma saistību pienācīgu izpildi, ciktāl tā nav tikusi izmaksāta pilnībā Līguma 2.3.2. punkta kārtībā, 30 (trīsdesmit) dienu laikā pēc attiecīga rēķina saņemšanas dienas. Izpildītājs sagatavo un iesniedz Pasūtītājam rēķinu ne ātrāk par dienu, kad ir izpildījušies visi sekojošie nosacījumi: visi Darbi pabeigti un pieņemti Līgumā atrunātajā kārtībā, Objekts pieņemts ekspluatācijā;
Par līgumā noteikto autoruzraudzību – 30 (trīsdesmit) dienu laikā pēc visu autoruzraudzības darbu pabeigšanas un rēķina iesniegšanas dienas.
Par apmaksas dienu tiek uzskatīta diena, kad Pasūtītājs ir veicis pārskaitījumu uz Izpildītāja rēķinā norādīto bankas kontu, ko apliecina maksājuma uzdevums.
LĪGUMA IZPILDES KĀRTĪBA UN TERMIŅI
[bookmark: _Ref486940990][bookmark: _Ref21616262][bookmark: _Ref492996826]Izpildītājs Darbus veic atbilstoši Līguma 1.pielikumā norādītajam.
Izpildītājam iesniedz būvniecības ieceres dokumentācijas laika grafiku ne vēlāk kā 1 (vienas) nedēļas laikā no Līguma abpusējas parakstīšanas dienas,  atskaites un progresa ziņojumi par paveiktajiem Darbiem ne retāk kā 1 x mēnesī.
Būvniecības ieceres dokumentācijas izstrādes laikā Izpildītājs organizē regulāras sanāksmes, ne retāk kā 1 (vienu) reizi mēnesī, apspriežot ar Pasūtītāju projektēšanas darbu gaitu. Papildus sanāksmes tiek organizētas pēc nepieciešamības, bet, ne biežāk kā 1 (vienu) reizi nedēļā. Pirmo sapulci rīko ne vēlāk kā 1 (vienas) nedēļas laikā no Līguma abpusējas parakstīšanas dienas.
Izpildītājs veic sapulču protokolēšanu un 1 (vienas) nedēļas laikā pēc sapulces iesniedz protokolu Pasūtītājam saskaņošanai.
Izpildītājs veic būvniecības ieceres dokumentācijas izstrādi un saskaņošanu Mārupes novada būvvaldē  2 (divu) mēnešu laikā no Līguma abpusējas parakstīšanas dienas.
Izpildītājs veic būvdarbus un nodod Objektu ekspluatācijā 3 (trīs) mēnešu laikā no atzīmes izdarīšanas būvniecības ieceres dokumentācijā par būvdarbu uzsākšanas nosacījumu izpildi.
Ja Pasūtītājs pieņem Izpildītāja veiktos Darbus, Pasūtītājs paraksta Darbu nodošanas – pieņemšanas aktu.
[bookmark: _Ref502238642]Ja izpildīto Darbu pieņemšanas procesā tiek konstatēti nepadarīti Darbi, defekti vai atkāpes no Līguma noteikumiem vai tehniskās dokumentācijas, Darbu pieņemšana tiek pārtraukta un tiek sastādīts akts, kurā tiek uzskaitīti visi konstatētie defekti/trūkumi un atkāpes no Līguma noteikumiem un tehniskās dokumentācijas un/vai LV spēkā esošajiem normatīvajiem aktiem, kā arī tiek noteikti termiņi, kuros Izpildītājam ir jānovērš minētie defekti/trūkumi.
Izpildītājam jānovērš Darbu nodošanas – pieņemšanas aktā minētie defekti Pasūtītāja norādītajā termiņā. Ja par defektiem ir atbildīgs Izpildītājs, izdevumi par defektu novēršanas darbu jāsedz Izpildītājam un tas nedod tiesības uz Līguma izpildes termiņa pagarinājumu.
Jautājumu par defektu aktā norādīto neatbilstību pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls nav Pasūtītāja vaina. Ja neatkarīgais eksperts konstatē, ka neatbilstība radusies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
Ja Izpildītājs neceļ iebildumus, tomēr Pasūtītāja norādītajā termiņā nenovērš defektu aktā fiksētās neatbilstības, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
Pēc visu būvdarbu pabeigšanas un nodošanas, Izpildītājs organizē Objekta pieņemšanu ekspluatācijā, atbilstoši Būvniecības likumam, Vispārīgajiem būvnoteikumiem un citiem LV spēkā esošajiem normatīvajiem aktiem.
PUŠU TIESĪBAS UN PIENĀKUMI
Izpildītājs apņemas:
izpildot ar Līgumu uzņemtās saistības, veikt Darbus ievērot Latvijas Republikas normatīvos aktus, uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam vai Objektam nodarītajiem zaudējumiem;
ja Pasūtītājam rodas pretenzijas par Darbu kvalitāti vai citiem no Līguma izrietošiem jautājumiem, izskatīt Pasūtītāja objektīvi pamatotās rakstiskās pretenzijas un 3 (trīs) darbdienu laikā no defektu akta parakstīšanas dienas bez Darbu izpildes termiņa pagarinājuma un papildus maksām novērst pretenzijās norādītos defektus vai nepilnības;
pēc Pasūtītāja pārstāvja pieprasījuma uzrādīt Darbu izpildē izmantojamo būvmateriālu sertifikātus;
būvizstrādājumus saskaņot ar Pasūtītāju.
Izpildītājs ir tiesīgs pieprasīt un saņemt no Pasūtītāja visu Izpildītājam nepieciešamo informāciju, kas saistīta ar Darbu izpildes vietu, un kas ir Pasūtītāja rīcībā.
Pasūtītājs:
apņemas savlaicīgi veikt visus Līgumā atrunātos maksājumus;
ir tiesīgs jebkurā laikā pārbaudīt Darbu izpildi un izteikt saistošus un pamatojošus norādījumus to gaitā. 
GARANTIJAS
Izpildītājs dod garantiju izpildītajiem Darbiem ____ (__________) mēneši no Objekta nodošanas ekspluatācijā dienas.
Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
Izpildītājs apņemas bez maksas novērst jebkuru Darbu defektu, ja defekts ir atklāts Garantijas termiņā.
Garantija neattiecas uz defektiem, kas radušies:
apzinātu bojājumu konstatēšanas gadījumā;
neatļautu izmaiņu veikšanas, Pasūtītāja pašrocīgas remontēšanas rezultātā;
nepārvaramas varas apstākļu rezultātā.
Garantijas laikā Līguma izpildītājs uz sava rēķina nodrošina visu garantijas darbu veikšanu.
[bookmark: _Ref131434157]Pasūtītājs nekavējoties (2 (divu) darbdienu laikā no defekta konstatēšanas dienas) rakstiski (uz e-pastu: _______________) paziņo Izpildītājam par jebkuru Darbu bojājumu vai Darbu neatbilstību Līgumam, kas jānovērš Garantijas termiņa ietvaros. Izpildītājam ne vēlāk kā 3 (trīs) darba dienu laikā no paziņošanas brīža jāierodas uz abpusēju defektu akta sastādīšanu. Ja Izpildītājs šajā termiņā neierodas, Pasūtītājs vienpusēji sagatavo defektu aktu, kas ir saistošs Izpildītājam. Pasūtītājs sagatavo defektu aktu un nekavējoties iesniedz Izpildītājam. Izpildītājs novērš defektu aktā konstatētās neatbilstības 10 (desmit) darba dienu laikā, skaitot no defektu akta sagatavošanas dienas, vai ne vēlāk kā 2 (divu) darba dienu laikā no defektu akta sagatavošanas dienas rakstveidā iesniedz Pasūtītājam motivētu atteikumu novērst konstatētās neatbilstības. Pēc konstatēto neatbilstību novēršanas Izpildītājs sagatavo nodošanas – pieņemšanas aktu par novērstajām neatbilstībām un iesniedz to Pasūtītājam. Pasūtītājs 5 (piecu) darba dienu laikā pārbauda vai ir novērstas visas konstatētās neatbilstības.
Ja tiek konstatēts, ka neatbilstības saskaņā ar Līgumu nav novērstas, Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.
Jautājumu par Līguma 5.6. punktā minētā defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu neatbilstība nav Pasūtītāja vaina. Ja neatkarīgais eksperts konstatē, ka attiecīgi Darbu neatbilstības iemesls radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
APDROŠINĀŠANA
Pretendentam ir pienākums 10 (desmit) dienu laikā pēc Līguma abpusējas parakstīšanas, bet ne vēlāk kā pirms Darbu uzsākšanas iesniegt Pasūtītājam būvspeciālista, kas veiks būvprojekta vadītāja pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (turpmāk Polisi) par projektēšanā un autoruzraudzībā iesaistīto būvspeciālistu profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. 
Pretendentam ir pienākums 5 (piecu) darbdienu laikā pēc būvdarbu uzsākšanas objektā iesniegt Pasūtītājam būvspeciālista, kas veiks atbildīgā autoruzrauga pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (turpmāk Polisi) par atbildīgā autoruzrauga profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
Pretendentam ir pienākums ne vēlāk kā pirms Darbu uzsākšanas Objektā iesniegt Pasūtītājam būvspeciālista, kas veiks atbildīgā būvuzrauga pienākumus, vai būvkomersanta, kas nodarbina konkrēto būvspeciālistu, profesionālās civiltiesiskās atbildības apdrošināšanas līgumu (turpmāk Polisi) par atbildīgā būvuzrauga profesionālo civiltiesisko atbildību atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
PUŠU ATBILDĪBA
Jebkura Darbu izpildes termiņa kavējuma gadījumā, Izpildītājs maksā Pasūtītājam līgumsodu 50,00 EUR (piecdesmit euro) apmērā par katru kavējuma dienu, bet ne vairāk kā 10% no Līguma 2.1. punktā norādītās Līguma summas 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas. 
Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,2% (nulle komats divi procenti) apmērā no neapmaksātā rēķina summas, bet ne vairāk kā 10% no Līguma 2.1. punktā norādītās Līguma summas 10 (desmit) darba dienu laikā pēc Izpildītāja rēķina par līgumsoda samaksu saņemšanas dienas.
Garantijas Darbu izpildes termiņa kavējuma gadījumā, Izpildītājs maksā Pasūtītājam līgumsodu 25,00 EUR (divdesmit pieci euro) apmērā par katru kavējuma dienu, bet ne vairāk kā 10% (desmit procenti) no Līguma 2.1. punktā norādītās Līguma summas.
Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% (desmit procenti) apmērā 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
[bookmark: _GoBack]Ja Pasūtītājs vienpusēji izbeidz Līgumu pirms Līguma saistību izpildes Līguma 9.4. punktā noteiktajos gadījumos, Izpildītājs maksā Pasūtītājam līgumsodu 10% (desmit procenti) apmērā 10 (desmit) darba dienu laikā pēc Pasūtītāja rēķina par līgumsoda samaksu izrakstīšanas dienas.
Puses līgumsoda samaksu veic ar bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
Pasūtītājam ir tiesības vienpusēji, bez Pušu rakstiskas vienošanās, aprēķināto līgumsodu ieturēt no Izpildītājam izmaksājām summām.
Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
NEPĀRVARAMA VARA
Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tā domām, ir paredzama Puses saistību izpilde.
Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji izbeigt Līgumu, par to nekavējoties rakstiski informējot otru Pusi.
LĪGUMA DARBĪBA
[bookmark: _Ref492996514]Līgums stājas spēkā ar tā abpusēju parakstīšanas brīdi un tā darbības laiks attiecināms līdz Pušu savstarpējo saistību pilnīgai izpildei. 
Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa. Līguma grozījumi stājas spēkā ar dienu, kad tie ir abpusēji parakstīti.
Pusēm, savstarpēji rakstiski vienojoties, ir tiesības izbeigt Līgumu.
[bookmark: _Ref512520661]Pasūtītājs, bez Pušu rakstiskas vienošanās, var vienpusēji izbeigt Līgumu pirms termiņa, rakstveidā paziņojot par to Izpildītājam 10 (desmit) dienas iepriekš, ja: 
notikusi Izpildītāja labprātīga vai piespiedu likvidācija;
pret Izpildītāju uzsākta maksātnespējas procedūra;
Izpildītājs neveic uzņemtās saistības atbilstoši Līgumam;
kavē jebkuru Darbu izpildes termiņu vairāk par 10 (desmit) kalendārām dienām;
pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ja Līgums tiek izbeigts saskaņā ar Līguma 9.4. punktu, Pasūtītājs samaksā Izpildītājam par Darbiem tādā apjomā, kā tie ir paveikti atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikā spēkā esošajiem normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Izpildītājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Izpildītājam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 10 (desmit) darba dienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
Puses par kontaktpersonu Darbu izpildes gaitā radušos jautājumu risināšanai, kā arī ar tiesībām parakstīt Darbu nodošanas – pieņemšanas aktu, nosaka:
No Pasūtītāja puses – ____________________________.
No Izpildītāja puses – ____________________________.
Līgums ir sagatavots un parakstīts ____________.
PUŠU REKVIZĪTI UN PARAKSTI
	PASŪTĪTĀJS
	
	IZPILDĪTĀJS

	Mārupes novada pašvaldība
Reģ. Nr. 90000012827
Daugavas iela 29, Mārupe,
Mārupes nov., LV-2167
Banka: AS “SEB banka” 
Konts: LV69 UNLA 0003 0111 3040 5
______________________________
/A. Jankuna/

